คลายกังวลยุโรปหนุนหุ้นพุ่ง11.98จุด
หุ้นไทยปิดภาคเช้าที่ 1,184.09 จุดเพิ่มขึ้น 11.98 จุด มูลค่าการซื้อขาย 11,870.13 ล้านบาท
2 ก.ค. 2555

หุ้นไทยปิดภาคเช้าที่ 1,184.09 จุดเพิ่มขึ้น 11.98 จุด มูลค่าการซื้อขาย 11,870.13 ล้านบาท




ดัชนีตลาดหลักทรัพย์แห่งประเทศไทย วันที่ 2 ก.ค. โดดขึ้นไปตั้งแต่เปิดตลาด และทรงตัวในกรอบ 1,181.48 - 1,186.49 จุด  ตลอดการซื้อขายในภาคเช้า จนปิดตลาดที่ 1,184.09 จุด เพิ่มขึ้น 11.98 จุด หรือ 1.02% มูลค่าการซื้อขาย 11,870.13 ล้านบาท 
บริษัทหลักทรัพย์ (บล.) ยูโอบี เคย์เฮียน ประเมินว่า ดัชนีหุ้นไทยปรับเพิ่มขึ้นตามตลาดหุ้นภูมิภาค ที่ตอบรับข้อตกลงในการประชุมผู้นำยุโรปที่จะให้กองทุนคุ้มครองยูโรโซนสามารถเพิ่มทุนให้ธนาคารพาณิชย์ได้โดยตรงในปีหน้า และสามารถแทรกแซงตลาดพันธบัตรเพื่อช่วยเหลือประเทศอ่อนแอ 
"แม้ว่า รายละเอียดข้อตกลงยังไม่มีความชัดเจน แต่อัตราผลตอบแทนพันธบัตรรัฐบาลสเปนและอิตาลีที่ปรับลดลงอย่างรุนแรงหลังการทำข้อตกลงของอียู สะท้อนว่า นักลงทุนคลายความกังวลไปมาก ขณะที่ปัจจัยในประเทศเป็นบวกอย่างต่อเนื่อง" บล.ยูโอบี เคย์เฮียน ระบุ 
หลักทรัพย์ที่มีมูลค่าซื้อขายสูงสุดINTUCH มูลค่า 779.80 ล้านบาท ปิดที่ 62.50 บาท +1.75 บาท หรือ +2.88% SRICHA มูลค่า 667.99 ล้านบาท ปิดที่ 17.50 บาท PTT มูลค่า 627.54 ล้านบาท 328.00 ปิดที่ +5.00 บาท หรือ +1.55% PTTGC มูลค่า 524.91 ล้านบาท ปิดที่ 56.25 บาท +0.75 บาท หรือ +1.35% THCOM มูลค่า 484.66 ล้านบาท ปิดที่ 15.20 บาท +0.60 บาท หรือ +4.11%